CELEX: 
Language: sk
Date: 2017-04-20 00:00:00
Title: DELEGOVANÉ NARIADENIE KOMISIE (EÚ) …/… o doplnení nariadenia Európskeho parlamentu a Rady (EÚ) č. 1307/2013 a nariadenia Európskeho parlamentu a Rady (EÚ) č. 1308/2013 s ohľadom na poskytovanie informácií a predkladanie dokumentov Komisii

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Členské štáty oznamujú Komisii určité informácie na účely systému a riadenia trhu a podľa nariadenia o priamych platbách (EÚ) č. 1307/2013 a nariadenia (EÚ) č. 1308/2013 o spoločnej organizácii trhov.
            
            
               Nariadenie Komisie (ES) č. 792/2009, ktoré stanovuje, ako by mali členské štáty oznamovať informácie cez informačný systém poľnohospodárskych trhov (ISAMM), treba zrušiť a nahradiť pravidlami, ktoré sú zosúladené s Lisabonskou zmluvou a s delegovanými a vykonávacími právomocami zahrnutými v príslušných základných aktoch.
            
            
               Navyše sa v súlade s cieľom znížiť počet právnych aktov a zlepšiť koherentnosť v súčasnosti samostatné právne ustanovenia o oznamovaní informácií o trhu, najmä o cenách a produkcii, zlučujú do jedného delegovaného a jedného vykonávacieho aktu. Napokon treba dodať, že na účely dosiahnutia súladu s požiadavkami podávať určité oznámenia Svetovej obchodnej organizácii, predovšetkým čo sa týka domácej podpory a hospodárskej súťaže v oblasti vývozu, sa naskytla príležitosť využiť spôsob, aby členské štáty oznamovali predmetné informácie Komisii cez systém ISAMM.
            
            
               2.KONZULTÁCIE PRED PRIJATÍM AKTU
            
            
               Komisia prediskutovala návrh delegovaného nariadenia v súvislosti s informačným systémom (ISAMM) s odborníkmi, ktorých vymenovali členské štáty na zasadnutiach expertnej skupiny pre spoločnú organizáciu trhu od júna 2015, a zohľadnila názory a stanoviská vyjadrené počas týchto konzultácií.
            
            
               Od februára do júla 2016 sa o ustanoveniach týkajúcich sa ceny/produkcie a oznámení pre Svetovú obchodnú organizáciu podrobne diskutovalo s expertmi z členských štátov využívajúc otvorenú pracovnú metódu, ktorú vypracovala pracovná skupina pre SOT s osobitnou skupinou s cieľom koordinovať zosúladenie existujúcich nariadení o spoločnej organizácii trhu.
            
            
               Experti Európskeho parlamentu boli informovaní o všetkých týchto rozhovoroch a boli pozvaní na všetky zasadnutia. Okrem toho bol návrh delegovaného nariadenia predmetom mechanizmu spätnej väzby.
            
            
               Štyri týždne sa zhromažďovala spätná väzba o delegovanom nariadení (21. 12. 2016 – 18. 1. 2017) a počas tohto obdobia nebol prijatý žiadny príspevok.
            
            
               3.PRÁVNE PRVKY DELEGOVANÉHO AKTU
            
            
               Štruktúra nových delegovaných a vykonávacích nariadení bude obsahovať základné ustanovenia súčasného nariadenia Komisie (č. 792/2009) o systémových požiadavkách, prístupových právach používateľov k systému, integrite systému a ochrane osobných údajov. Budú sa uplatňovať na oznamovacie povinnosti podľa nariadení o priamych platbách a spoločnej organizácii trhov.
            
            
               Novými delegovanými a vykonávacími nariadeniami sa zavedú nové ustanovenia, ktorými sa bude výslovne vyžadovať, aby sa akékoľvek oznámenie realizovalo cez informačný systém, ktorý členským štátom dala k dispozícii Komisia. Delegovaným nariadením sa zabezpečí, že jediným korešpondentom Komisie pre oznamovanie a používanie systému bude „jeden styčný orgán“ určený každým členským štátom. Navyše bude špecifikovať typ a povahu informácií, ktoré sa majú oznamovať v súlade s článkom 223 ods. 2 písm. a) nariadenia o spoločnej organizácii trhov.
            
            
               Delegovaným aktom sa zrušuje existujúce nariadenie Komisie o oznámeniach, teda nariadenie č. 792/2009.
            
            
               DELEGOVANÉ NARIADENIE KOMISIE (EÚ) …/…
            
            
               z 20. 4. 2017
            
            
               o doplnení nariadenia Európskeho parlamentu a Rady (EÚ) č. 1307/2013 a nariadenia Európskeho parlamentu a Rady (EÚ) č. 1308/2013 s ohľadom na poskytovanie informácií a predkladanie dokumentov Komisii
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
         
         
            
               so zreteľom na nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009
                  1
               , a najmä na jeho článok 67 ods. 2,
            
            
               so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007
                  2
               , a najmä na jeho článok 223 ods. 2,
            
            
               keďže:
            
            
               (1)Nariadenia (EÚ) č. 1307/2013 a (EÚ) č. 1308/2013 boli zrušené a nahradené nariadením Rady (ES) č. 73/2009
                  3
               , resp. nariadením Rady (ES) č. 1234/2007
                  4
               . V nariadeniach (EÚ) č. 1307/2013 a (EÚ) č. 1308/2013 a v aktoch prijatých na základe uvedených nariadení sa stanovuje široké spektrum povinností členských štátov poskytovať informácie a predkladať dokumenty Komisii. Spomínanými aktmi sa navyše Komisia splnomocňuje v danej súvislosti prijímať delegované a vykonávacie akty. S cieľom zabezpečiť plynulé poskytovanie informácií a predkladanie dokumentov Komisii treba takýmito aktmi prijať určité pravidlá. Tieto pravidlá by mali nahradiť pravidlá stanovené v nariadení Komisie (ES) č. 792/2009
                  5
               , ktoré by sa preto malo zrušiť.
            
            
               (2)Komisia zintenzívnila svoje úsilie zamerané na vývoj informačných systémov, ktoré umožňujú elektronickú správu dokumentov a postupov, tak v rámci svojich vnútorných pracovných postupov, ako aj v rámci vzťahov s orgánmi členských štátov zodpovednými za vykonávanie spoločnej poľnohospodárskej politiky. Členské štáty si tiež na vnútroštátnej úrovni vytvorili informačné systémy zamerané na zabezpečenie spoločného riadenia spoločnej poľnohospodárskej politiky.
            
            
               (3)V tomto kontexte by sa mal vytvoriť právny rámec spoločných pravidiel vzťahujúcich sa na informačné systémy zavedené na účely poskytovania informácií a predkladania dokumentov členskými štátmi Komisii.
            
            
               (4)Navyše by sa mala stanoviť povaha a typ informácií, ktoré sa majú oznamovať v súlade s nariadeniami (EÚ) č. 1307/2013 a (EÚ) č. 1308/2013.
            
            
               (5)Ak je vzhľadom na vývoj na trhu nevyhnutné získať trhové informácie navyše k tým, ktoré sú stanovené v tomto nariadení a sprievodnom vykonávacom nariadení, Komisia by mala počas obmedzeného časového obdobia mať právo o takéto informácie požiadať.
            
            
               (6)S cieľom zabezpečiť riadne fungovanie systému oznamovania, subjekty oprávnené podávať oznámenia by mali byť v zriadených informačných systémoch vždy označené. Za proces označenia by mal byť zodpovedný jediný kontaktný orgán určený každým členským štátom. Okrem toho by sa mali stanoviť podmienky udeľovania prístupových práv do informačných systémov vytvorených Komisiou,
            
            
               PRIJALA TOTO NARIADENIE:
            
            
               Článok 1
            
            
               Rozsah pôsobnosti
            
            
               1.Týmto nariadením sa stanovujú pravidlá, ktorými sa dopĺňajú nariadenia (EÚ) č. 1307/2013 a (EÚ) č. 1308/2013, pokiaľ ide o povahu a druh informácií, ktoré sa majú oznamovať, ako aj prístupové práva k informáciám alebo informačným systémom dostupným na splnenie oznamovacích povinností stanovených v uvedených nariadeniach a v aktoch prijatých na základe týchto nariadení.
            
            
               2.Oznamovacie povinnosti stanovené týmto nariadením sa vzťahujú na odvetvia uvedené v článku 1 ods. 2 nariadenia (EÚ) č. 1308/2013.
            
            
               Článok 2
            
            
               Povaha a typ informácií, ktoré sa majú oznamovať
            
            
               1.Oznamovacia povinnosť zahŕňa všetky informácie požadované na účely stanovené v článku 67 nariadenia (EÚ) č. 1307/2013 a článku 223 nariadenia (EÚ) č. 1308/2013 alebo na účely uplatňovania aktov prijatých na základe uvedených nariadení alebo na účely dodržiavania medzinárodných dohôd, ktoré boli uzavreté v súlade so ZFEÚ.
            
            
               2.Oznamovacia povinnosť musí obsahovať kvantitatívne údaje pozostávajúce hlavne z číselných údajov a kvalitatívne údaje pozostávajúce hlavne z textov a správ.
            
            
               Článok 3
            
            
               Doplňujúce informácie pre riadenie poľnohospodárskych trhov
            
         
         
            
               1.Ak sú naliehavo potrebné dodatočné informácie v rámci rozsahu pôsobnosti kapitoly II vykonávacieho nariadenia Komisie (EÚ) č. 2017/xxx
                  6
                vzhľadom na vývoj na trhu, Komisia môže požadovať od členských štátov, aby tieto dodatočné informácie oznámili a sprístupnili potrebné formuláre na podávanie správ o nich.
            
            
               2.Žiadosť podľa odseku 1 sa uplatňuje najviac 12 mesiacov odo dňa jej podania.
            
            
               Článok 4
            
            
               Centrálny kontaktný orgán a jeho zodpovednosť
            
            
               1.Členské štáty určia centrálny kontaktný orgán a oznámia Komisii všetky jeho príslušné kontaktné údaje.
            
            
               2.Centrálny kontaktný orgán je vo vzťahu k informačnému systému zodpovedný za tieto úlohy:
            
            
               a)udeľovanie prístupových práv používateľom;
            
            
               b)overovanie totožnosti užívateľov, ktorým sa udelia prístupové práva;
            
            
               c)oznamovanie Komisii, ktorí používatelia majú práva na vstup do informačného systému.
            
            
               3.Komisia aktivuje prístupové práva používateľov na základe oznámení, ktoré Komisia dostane od centrálneho kontaktného orgánu v súlade s odsekom 2 písm. c).
            
            
               Článok 5
            
            
               Zrušenie
            
            
               Nariadenie (ES) č. 792/2009 sa zrušuje.
            
            
               Odkazy na nariadenie (ES) č. 792/2009 sa vykladajú ako odkazy na toto delegované nariadenie a vykonávacie nariadenie (EÚ) č. 2017/xxx.
            
            
               Článok 6
            
            
               Nadobudnutie účinnosti
            
            
               Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 20. 4. 2017
            
            
               
                     Za Komisiu
               
            
         
         
            
               
                     predseda
                     Jean-Claude JUNCKER
               
            
         
         
            
                  
                     (1)
                  Ú. v. EÚ L 347, 20.12.2013, s. 608.
               
               
                  
                     (2)
                  Ú. v. EÚ L 347, 20.12.2013, s. 671. 
               
               
                  
                     (3)
                  Nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, 31.1.2009, s. 16).
               
               
                  
                     (4)
                  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).
               
               
                  
                     (5)
                  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v EÚ L 228, 1.9.2009, s. 3).
               
               
                  
                     (6)
                  Vykonávacie nariadenie Komisie (EÚ) .../... z ..., ktorým sa stanovujú pravidlá uplatňovania nariadení Európskeho parlamentu a Rady (EÚ) č. 1307/2013 a (EÚ) č. 1308/2013, pokiaľ ide o poskytovanie informácií a predkladanie dokumentov Komisii, a ktorým sa menia a zrušujú viaceré nariadenia Komisie (Ú. v. EÚ L...).